《三疏辞官未允漫述 其三》
明代·王弘诲

世网辞朱绂，田家爱素风。隐应容傲吏，仕不废明农。

经术慵何补，文章老未工。南枝怜越鸟，飞绝海天空。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。